**Príloha č. 1 Opis predmetu zákazky**

Predmetom zákazky je dodanie chirurgických elektrických odsávačiek, doprava na miesto určenia, montáž a inštalácia, kompletná užívateľská dokumentácia v slovenskom/českom jazyku a zabezpečenie záručného servisu, vrátane povinných preventívnych prehliadok a kontrol, ktoré sú stanovené právnymi predpismi a výrobcom pre predmet zmluvy pre potreby Kliniky všeobecnej, viscerálnej a transplantačnej chirurgie (pracoviská spoločných operačných sál a jednotky intenzívnej starostlivosti v pavilóne 4/3) Univerzitnej nemocnice Martin.

**Minimálna technická špecifikácia:** Chirurgická elektrická odsávačka – 3ks

***Minimálne technicko-medicínske parametre predmetu zákazky:***

-požaduje sa nový nepoužívaný a nerepasovaný tovar.

|  |  |
| --- | --- |
| **Požadovaný technicko-medicínsky parameter / opis / požadovaná hodnota** | **Vlastný návrh na plnenie predmetu zákazky** |
| 1. odsávačka s minimálnymi nárokmi na obsluhu |  |
| 1. podtlak min. -90 kPa |  |
| 1. rýchlosť odsávania min. 50 l/min. |  |
| 1. membránový regulátor podtlaku alebo membránová klávesnica s elektronickým prepojením na tlakový snímač |  |
| 1. konektor nožný ON/OFF vypínač |  |
| 1. AP-verzia / trieda bezpečnosti II |  |
| 1. bezpečnostná nádoba, PSU, viečko s plavákovým mechanizmom proti presatiu so silikónovou hadicou cca Ø 7/12 mm, min. 60 cm, v prípade potreby s 2 spojkami |  |
| 1. vozík so štandardnými koľajničkami, integrovaný držiak zbernej nádoby, 4 antistatické kolieska, 2 poistné zariadenia |  |
| 1. nožný spínač zabudovaný vo vozíku alebo v prístroji |  |
| 1. možnosť vybavenia všetkými veľkosťami odsávacích nádob, znovupoužiteľným a jednorázovým systémom |  |
| 1. polykarbonátová fľaša s objemom 2,5 l s ľahkou údržbou, odolná voči teplote min. do 100°C, vhodná pre automatické čistenie a dezinfekciu studenou vodou, určená pre použitie s jednorázovými vakmi |  |
| 1. 2 ks odsávacích nádob s objemom 2,5 l súčasťou dodávky |  |
| 1. ďalšie príslušenstvo potrebné pre uvedenie prístroja do prevádzky |  |